கேள்வி: பையூர் - வரலாறு பற்றி நீங்கள் என்ன அறிந்துள்ளீர்கள்?
பதில்: பெண்ணேஸ்வர மடம் பெண்ணேஸ்வரர் கோயில் உள்ள சிவன் கோயிலில் தென் திருச்சுற்றில் உள்ள தனிக்கல்லில் விஜயநகரப் பேரரசு இரண்டாம் புக்க ராயன் காலத்திய கல்வெட்டு உள்ளது. கி.பி 1410 ஆம் ஆண்டைச் சேர்ந்த இந்தக் கல்வெட்டில் பெண்ணேசுவரருக்கு அளிக்கப்பட்ட நிலக்கொடை பற்றிய செய்தி உள்ளது. அதில் பையூர் நாட்டுப் பிரிவு குறிக்கப்பட்டுள்ளது. இக்கோயில் அருகே உள்ள பாறையில் கி.பி. 1188 ஆண்டின் வீரராஜேந்திர சோழன் காலத்தைச் சேர்ந்த கல்வெட்டு உள்ளது. இதைக்கொண்டு பார்க்கும்போது இந்த ஊர்ப் பெயர் அக்காலத்தில் இருந்து மாறாமல் இருப்பது அறியவருகிறது.
கேள்வி: பையூர் - அமைவிடம் பற்றி நீங்கள் என்ன அறிந்துள்ளீர்கள்?
பதில்: காவேரிப்பட்டணம் ஊராட்சி ஒன்றியத்துக்கு உட்பட்ட இந்த ஊரானது காவேரிப்பட்டணம் ஒரு கிலோமீlட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 20 கிலோமீட்டர் தொலைவிலும், மாநிலத் தலைநகரான சென்னையில் இருந்து 272 கிலோமீட்டர் தொலைவிலும் உள்ளது.
கேள்வி: பையூர் - மக்கள் வகைப்பாடு பற்றி விளக்கவும்.
பதில்: 2011 ஆண்டு மக்கள் கணக்கெடுப்பின்படி இக்கிராமத்தில் 1507 வீடுகள் உள்ளன. கிராமத்தின் மொத்த மக்கள் தொகையானது 5842 ஆகும். இதில் ஆண்கள் எண்ணிக்கை 2994, பெண்களின் எண்ணிக்கை 2848 என உள்ளது. மக்களின் கல்வியறிவு விகிதமானது 65.3% என உள்ளது.http://www.onefivenine.com/india/villages/Krishnagiri/Kaveripattinam/Paiyur இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.